Proiect Junior Achievement

Proiectul JA**„ECO-NOMIE PENTRU COMUNITATEA TA”**

În perioada**15 martie – 10 mai 2024,** Junior Achievement România desfășoară proiectul **“ ECO-NOMIE PENTRU COMUNITATEA TA”** care are ca scop încurajarea învățării prin proiecte (applied learning) pentru dezvoltare comunitară sustenabilă.

**“ ECO-NOMIE PENTRU COMUNITATEA TA”** este o inițiativă prin intermediul căreia liceele beneficiază de soluții adresate educației pentru mediu și sustenabilitate:

* curs online cu șase activități pentru crearea cunoștințelor și abilităților necesare pentru inițierea și gestionarea de proiecte pentru dezvoltare comunitară sustenabilă
* acces gratuit la platforma LMS JA Learn™
* posibilitatea de a beneficia de sprijin financiar pentru derularea unor acțiuni ce contribuie la gestionarea responsabilă a resurselor în cadrul școlii sau pentru îmbunătățirea condițiilor de studiu (dotarea laboratoarelor/claselor, echipamente, soft-uri etc.)

Proiectul este adresat tuturor liceelor din țară, iar participarea presupune parcurgerea de către elevii din clasele IX – XIII a **modulului digital interactiv**de educație financiară **Eco-nomia**.

**Participarea unui liceu este validată daca sunt întrunite cumulativ condițiile**

* 1. Minimum 100 de elevi parcurg modulul educațional Eco-nomia disponibil pe platforma de e-learning JA Learn™ (minimum o activitate). Pentru setarea accesului elevilor la modulul educațional Eco-nomia, minimum un profesor care predă în cadrul liceului creează/accesează contul de pe <https://jar.ro/hub> și completează un acord de parteneriat (secțiunea Acorduri de implementare) pentru oricare dintre disciplinele din oferta educațională JA Romania, din anul școlar în curs. Clasele deja înscrise prin acord de parteneriat au acces automat la modul (elevi și profesori). Video explicativ: <https://youtu.be/OHtFtCNEuUA>
  2. Minimum un proiect cu tema „Eco-nomie pentru comunitatea ta” este înscris prin formularul <https://jar.ro/formular-eco-nomia>. Proiectul va fi propus de o echipă de 5-10 elevi de liceu și un profesor coordonator și trebuie:

2.1 să facă dovada unei acțiuni de informare a membrilor comunității pe teme de utilizare responsabilă a resurselor de mediu, derulată pe baza conținutului Eco-nomia.

2.2 să propună alte două acțiuni cu potențial de a fi realizate de echipa de proiect până la finalul anului 2024.

Formularul de înscriere poate fi consultat în avans la <https://jar.ro/formoff-eco-nomia> (a nu se completa)

Elevii se pot conecta de la școală sau de acasă, utilizând orice dispozitiv conectat la internet (calculator, laptop sau telefon mobil).

Cele mai bune 30 de proiecte vor putea fi susținute de echipele propunătoare, în format elevator pitch, în cadrul unei finale online. Proiectele participante la finala online vor fi jurizate de reprezentanți ai organizatorului, ai companiei partenere precum și de reprezentanți ai liceelor cu proiecte în finală – un reprezentant desemnat de fiecare instituție de învățământ, dintre cadrele didactice, profesioniști sau antreprenori din comunitate.

Informații și pe pagina dedicată proiectului:

<https://www.jaromania.org/programe-proiecte/educatie-antreprenoriala/eco-nomie-pentru-comunitatea-ta/>

Calendar și detalii complete aici:

<https://jar.ro/criterii-eco-nomia>

Cu stimă,

Nicolae Andrei Bernd| Project Manager

Junior Achievement România | [www.jaromania.org](http://www.jaromania.org/)

0792 939 702 | [andrei.nicolae@jaromania.org](mailto:andrei.nicolae@jaromania.org)

Lansat în 2010, parteneriatul dintre Raiffeisen Bank România și JA România a oferit până acum activități, resurse și kit-uri educaționale gratuite pentru dezvoltarea abilităților de planificare financiară pentru 269.360 de elevi și peste 7.700 de profesori, iar 42 de licee au beneficiat de finanțări pentru îmbunătățirea condițiilor de învățare și acces la educație online.

Din 2003, Junior Achievement (JA) România pune **GRATUIT** la dispoziția instituțiilor școlare, programe de educație financiară, economică, antreprenorială și de orientare profesională pentru toate nivelurile de educație, în parteneriat cu Ministerul Educației Naționale (conform protocolului nr. 10184/2003).

**Proiectul „Eco-nomie pentru comunitatea ta”**

**1.        Descriere**

Proiectul „*Eco-nomie pentru comunitatea ta*” este organizat de **Junior Achievement România**– cu sediul în Str. Lisabona, nr. 8, București, identificată prin CUI 4644284 – în format competiție, în cadrul programului ***Educație economică și financiară***pentru liceu. Proiectul urmărește să crească nivelul de conștientizare în rândul elevilor cu privire la problemele de mediu specifice comunității lor. Prin identificarea și soluționarea acestor probleme, elevii devin agenți ai schimbării în comunitățile lor și contribuie la dezvoltarea unei atitudini mai responsabile față de mediu.

**2.        Participare**

Proiectul se adresează tuturor instituțiilor cu învățământ liceal (clasele IX-XII/XIII, toate filierele) și are ca scop încurajarea învățării prin proiecte (*applied learning*) pentru dezvoltare comunitară sustenabilă. Participarea unui liceu este validată daca sunt întrunite cumulativ condițiile:

2.1.   Minimum 100 de elevi parcurg modulul educațional ***Eco-nomia***disponibil pe platforma de e-learning JA Learn™ (minimum o activitate). Pentru setarea accesului elevilor la modulul educațional ***Eco-nomia***, minimum un profesor care predă în cadrul liceului creează/accesează contul de pe <https://jar.ro/hub> și completează un acord de parteneriat (secțiunea *Acorduri de implementare*) pentru oricare dintre disciplinele din oferta educațională JA Romania, din anul școlar în curs. Clasele deja înscrise prin acord de parteneriat au acces automat la modul (elevi și profesori)

2.2.   Minimum un proiect cu tema „*Eco-nomie pentru comunitatea ta*” este înscris prin formularul [https://jar.ro/formular-eco-nomia.](https://jar.ro/formular-eco-nomia) Proiectul va fi

propus de o echipă de 5-10 elevi de liceu și un profesor coordonator și trebuie:

2.2.1.     să facă dovada unei acțiuni de informare a membrilor comunității pe teme de utilizare responsabilă a resurselor de mediu, derulată pe baza conținutului ***Eco-nomia***.

2.2.2.     să propună alte două acțiuni cu potențial de a fi realizate de echipa de proiect până la finalul anului 2024.

**3.        Evaluarea proiectelor înscrise**

Proiectele înscrise conform descrierii de la punctul 2.2 vor fi evaluate numai cu respectarea condițiilor prezentate la punctul 2.1. Evaluarea proiectelor se va realiza de reprezentanți ai organizatorului și ai companiei partenere, iar cele mai bune 30 de proiecte vor putea fi susținute de echipele propunătoare, în format *elevator pitch*, în cadrul unei finale online.

Proiectele participante la finala online vor fi jurizate de reprezentanți ai organizatorului, ai companiei partenere precum și de reprezentanți ai liceelor cu proiecte în finală – un reprezentant desemnat de fiecare instituție de învățământ, dintre cadrele didactice, profesioniști sau antreprenori din comunitate.

Evaluarea și selecția celor mai bune 30 de proiecte va avea în vedere: descrierea unei nevoi/probleme de mediu, din cadrul comunității; obiectivul general al proiectului propus; descrierea acțiunii de informare desfășurate; descrierea a două acțiuni cu potențial de a fi realizate de echipa de proiect până la finalul anului 2024; coerența de ansamblu a proiectului, respectiv relevanța acțiunilor (derulate și propuse) în raport cu nevoia și obiectivul proiectului.

Jurizarea celor mai bune 30 de proiecte în cadrul finalei online va avea în vedere: relevanța acțiunilor (derulate și propuse) în raport cu nevoia identificată și obiectivul proiectului; originalitatea proiectului (diversitatea acțiunilor și a grupului țintă, impactul pozitiv al acțiunii derulate, fezabilitatea acțiunilor propuse/capacitatea echipelor de a le pune în practică în cursul anului 2024; prezentarea și argumentarea proiectului

**4.        Calendar**

•   Parcurgerea etapei de înscriere pentru accesul la modulul educațional *Eco-nomia*de către profesorii coordonatori: **15 martie – 25 aprilie 2024**

•   Accesul elevilor pe platforma educațională JA Learn™ și parcurgerea modulul educațional *Eco-nomia*: **18 martie – 10 mai 2024**

•   Înscrierea proiectelor cu tema „*Eco-nomie pentru comunitatea ta*”: **15 aprilie – 10 mai 2024**

•   Selectarea proiectelor calificate pentru finala online: **13 – 17 mai 2023**

•   Organizarea finalei online și desemnarea liceelor care beneficiază de finanțare: **20 – 31 mai 2024**

•   Eliberarea certificatelor pentru profesorii coordonatori și elevii participanți: **17 iunie – 19 iulie 2024**

**5.        Premii**

În cadrul proiectului vor fi acordate premii pentru licee și premii pentru profesorii coordonatori. Premiile sunt susținute financiar de către Raiffeisen Bank și pot fi utilizate exclusiv în scop didactic și educațional.

**5.1     Premii pentru licee**în valoare totală de **61.000 RON. Vor fi declarate beneficiare ale premiilor, 7 dintre liceele reprezentate în cadrul finalei online prin proiectele înscrise**. Premiile vor fi acordare în ordinea descrescătoare a punctelor obținute la jurizarea proiectelor în cadrul finalei online, astfel: locul I – un premiu a 15.000 RON, locul II – două premii a 10.000 RON, locul III – două premii a 8.000 RON, mențiuni – două premii a 5.000 RON.

**5.2     Premii pentru profesorii coordonatori**, în valoare totală de **15.000 RON**

•      Primii 10 profesori coordonatori ai proiectelor participante la finala online, în ordine descrescătoare a punctajelor obținute la jurizare, vor

beneficia de premii în valoare totală de **6.000 RON**.

•      Primii 30 de profesori, cu înscrieri valide dar fără proiecte selectate pentru finala online, vor beneficia de premii în valoare totală de **9.000 RON**. Premiile se vor acorda în ordinea validării participării în cadrul proiectului în condițiile prezentate la punctul 2. Un profesor coordonator poate beneficia o singură dată, de un singur tip de premiu dintre cele prezentate la punctul 5.2.

**6.        Mecanismul de acordare a premiilor**

6.1     Premiile pentru licee vor fi oferite de Organizator sub formă de sponsorizări în bani sau obiecte/echipamente (în funcție de decizia școlii) și vor fi utilizate exclusiv pentru derularea unor acțiuni ce contribuie la gestionarea responsabilă a resurselor în cadrul școlii sau pentru îmbunătățirea condițiilor de studiu (dotarea laboratoarelor/claselor, echipamente, soft-uri etc.)

6.2     Premiile vor fi acordate în termen de cel mult 10 de zile lucrătoare de la data semnării contractelor cu reprezentanții școlilor declarate câștigătoare.

6.3     În situația în care o instituție de învățământ alege varianta premierii în bani, dovada utilizării fondurilor exclusiv în scopurile prevăzute în acest document trebuie făcută în termen de 90 de zile lucrătoare de la data primirii finanțării, prin facturi de achiziție de bunuri și servicii, în copie conformă cu originalul.

7.        **Precizări finale**

7.1     Organizatorul își rezervă dreptul de a verifica și de a monitoriza modul în care se desfășoară participarea la proiect și de a solicita informații în scopul validării și auditării numărului de persoane care parcurg cursul online, conform criteriilor de eligibilitate. Platforma utilizată identifică participările multiple realizate de aceeași persoană, iar în cazul în care sunt observate tentative de fraudă, înscrierile respective vor fi anulate. Aceasta determină descalificarea din cadrul sesiunii de finanțare.

7.2     Organizatorul este îndreptățit să ia toate măsurile necesare în caz de tentativă de fraudă a sistemului, abuz sau orice alte tentative care ar putea

afecta imaginea acestei sesiuni de finanțare.

7.3     Sesiunea de finanțare se va derula în condițiile prezentului document, care este obligatoriu pentru toți participanții; participanții confirmă acceptarea totală și necondiționată a tuturor prevederilor prezentului document și, de asemenea, se obligă la respectarea acestora.